349 
Pars anterior capitis et abdomen ultra porriguntur; testæ 
capitis et corporis modo supra commemorato porro excre- 
scunt.  Pedes manifestius formati et articulati ad medium 
ventrem complicantur et in posterius convertuntur. 
Systema totum nervosum, cujus partes laterales nondum 
coalnerunt, clare conspicitur. 
Ovarium hoc tempore vesica est, vel saccus omnino 
clausus, parietibus membranaceis, vesiculas parvas, in plas- 
mate pellucido natantes, continens et sub ipsa cute abdominis 
jacens [fig. 15]. 
Commutationibus illis peractis, pullus e »matrice« ma- 
terna dimittitur. 
12. Metamorphosis embryonalis nunc finita est. 
Pullus modo jam supra significato porro crescit, dum 
reliquiæ vitelli nutritorii magis magisque tolluntur; ab oeso- 
phago enim per parietes imbibi videntur, et ita a tractu in- 
testinali recipiuntur; guttulæ vitelli postremum absumptæ in 
primo abdominis articulo conspiciuntur. 
Mutationum postembryonalium has communicabo: 
Dum pedes anteriores suo loco manent, pedes posteriores 
ab articulo primo abdominis magis magisque removentur, ut 
tota pedum series hoc modo antice convertatur, et cum linea 
longitudinali corporis angulum fere rectum efficiat. His com- 
mutationibus peractis, pedes operari incipiunt. 
Prima oviducti genesis hæc est. Apex alter seriei cel- 
lularum, a dorso ad ovarium extensæ, ad alterum axem ac- 
cumbit ovarii, cujus paries adhuc integer eodem loco resor- 
betur, ut perforatione ita exorta cavum ovarii cum cellulis 
significatis committatur, quæ in eo sunt, ut in canalem mu- 
tentur. Illæ cellulæ pars residuorum plasmatis embryonalis 
sunt, quæ tractum intestinalem tamquam rete amplum ob- 
volvunt. | 
Antennæ maris adhuc parvæ nunc in magnitudinem im- 
mensam crescunt, quæ in animali adulto est. 
In femina valvulæ liberæ »matricem« fingentes e margine 
posteriore testæ corporis excrescunt, 
